CELEX: 32012R0968
Language: mt
Date: 2012-10-19 00:00:00
Title: Regolament ta’ Implimentazzjoni tal-Kummissjoni (UE) Nru 968/2012 tad- 19 ta’ Ottubru 2012 li jżid mal-kwota tas-sajd tal-2012-2013 għall-inċova fil-Bajja ta’ Biscay il-kwantitajiet miżmuma minn Franza fl-istaġun tas-sajd 2011-2012 skont l-Artikolu 4(2) tar-Regolament tal-Kunsill (KE) Nru 847/96

20.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 290/8
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 968/2012
   tad-19 ta’ Ottubru 2012
   li jżid mal-kwota tas-sajd tal-2012-2013 għall-inċova fil-Bajja ta’ Biscay il-kwantitajiet miżmuma minn Franza fl-istaġun tas-sajd 2011-2012 skont l-Artikolu 4(2) tar-Regolament tal-Kunsill (KE) Nru 847/96
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kondizzjonijiet addizzjonali għal tmexxija minn sena għal sena tat-TAC u l-kwoti (1) u b’mod partikolari l-Artikolu 4(2) tiegħu,
   Billi:
   
               (1)
            
            
               Skont l-Artikolu 4(2) tar-Regolament (KE) Nru 847/96, l-Istati Membri jistgħu jitolbu lill-Kummissjoni, qabel il-31 ta’ Ottubru tas-sena ta’ applikazzjoni tal-kwota tas-sajd allokata lilhom, biex iżommu ammont massimu ta’ 10 % ta’ dik il-kwota sabiex jiġi trasferit għas-sena ta’ wara. Il-Kummissjoni għandha żżid mal-kwota rilevanti l-kwantità miżmuma.
            
         
               (2)
            
            
               Għall-istaġun tas-sajd 2011/2012, ir-Regolament tal-Kunsill (UE) Nru 716/2011 (2) alloka lil Franza kwota ta’ 2 970 tunnellata ta’ inċova fil-Bajja ta’ Biscay.
            
         
               (3)
            
            
               Madankollu, meta jitqiesu skambji ta’ opportunitajiet tas-sajd skont l-Artikolu 20(5) tar-Regolament tal-Kunsill (KE) Nru 2371/2002 (3), it-trasferimenti ta’ kwoti skont l-Artikolu 4(2) tar-Regolament (KE) Nru 847/96 u/jew riallokazzjoni u tnaqqis tal-opportunitajiet tas-sajd skont l-Artikoli 37 u 105 tar-Regolament tal-Kunsill (KE) Nru 1224/2009 (4), il-kwota disponibbli għal Franza għal dak l-istokk matul l-staġun tas-sajd 2011-2012 ammontat għal 6 362 tunnellata.
            
         
               (4)
            
            
               Fi tmiem dak l-istaġun tas-sajd Franza rrappurtat qabdiet ta’ inċova fil-Bajja ta’ Biscay li kumplessivament ammontaw għal 4 198 tunnellata.
            
         
               (5)
            
            
               Franza talbet, skont l-Artikolu 4(2) tar-Regolament (KE) Nru 847/96, li tinżamm parti mill-kwota ta’ inċova tagħha għall-istaġun tas-sajd 2011-2012 u li din tiġi ttrasferita għall-istaġun li jmiss. Fil-limiti indikati f’dak ir-Regolament, il-kwantitajiet miżmuma għandhom jiġu miżjuda mal-kwota stabbilita permezz tar-Regolament tal-Kunsill (UE) Nru 694/2012 (5) għall-istaġun tas-sajd 2012-2013.
            
         
               (6)
            
            
               Il-miżuri previsti f’dan ir-Regolament huma skont l-opinjoni tal-Kumitat tas-Sajd u l-Akkwakultura,
            
         ADOTTAT DAN IR-REGOLAMENT:
   Artikolu 1
   Il-kwota tas-sajd għall-inċova fil-Bajja ta’ Biscay allokata lil Franza permezz tar-Regolament (UE) Nru 694/2012 għandha tiżdied b’636 tunnellata.
   
               ID tal-Pajjiż
            
            
               Id tal-istokk
            
            
               Speċi
            
            
               Isem taż-żona
            
            
               Kwota finali 2011/2012
            
            
               Qabdiet 2011/2012
            
            
               % tal-kwota finali
            
            
               Kwantità ttrasferita
            
            
               Kwota inizjali 2012/2013
               R. 694/2012
            
            
               Kwota riveduta 2012/2013
            
         
               FRA
            
            
               ANE/08.
            
            
               Inċova
            
            
               VIII (Bajja ta’ Biscay)
            
            
               6 362  t
            
            
               4 198  t
            
            
               65,9  %
            
            
               636  t
            
            
               2 070  t
            
            
               2 706  t
            
         Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ Ottubru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 115, 9.5.1996, p. 3.
   
      (2)  ĠU L 193, 23.7.2011, p. 11.
   
      (3)  ĠU L 358, 31.12.2002, p. 59.
   
      (4)  ĠU L 343, 22.12.2009, p. 1.
   
      (5)  ĠU L 203, 31.7.2012, p. 26.